**ASMENS SVEIKATOS PRIEŽIŪROS PASLAUGŲ SUTARTIS**

MB „Šeimos oazė“, įm. kodas 304444895, veiklos adresai Kernavės g. 88, Vilnius, Stadiono g. 16, Klaipėda, (toliau tekste „Paslaugų teikėjas“), atstovaujama direktorės Jovitos Gracholski, veikiančios pagal MB narių susirinkimo sprendimą, priimtą 2021/08/ 26 d. ir

PACIENTO VARDAS PAVARDĖ, gim. data, Paciento atstovo VARDAS PAVARDĖ, gyvenantis (-i) paciento adresas, (toliau tekste „Pacientas“), Paciento el. pašto adresas: el. paštas, telefonas susiekimui: tel nr.

toliau Paslaugų teikėjas ir Pacientas atskirai vadinami „Šalimi“, o kartu - „Šalimis“, atsižvelgdamos į tai, kad Paslaugų teikėjas ketina teikti Pacientui  atlygintinas asmens sveikatos priežiūros paslaugas, o Pacientas ketina jomis naudotis, Šalys susitarė ir sudarė šią asmens sveikatos priežiūros paslaugų sutartį (toliau -„Sutartis“).

1. SĄVOKOS IR APIBŽRĖŽIMAI
   1. Pacientas- Sutartyje nurodytas fizinis asmuo ar paciento atstovas, jei pacientas nepilnametis ar pripažintas neveiksniu.
   2. Paslaugos – Paslaugų teikėjo teikiamos paslaugos pagal turimą asmens sveikatos priežiūros įstaigos licenciją.
   3. Privatumo politika – Paslaugų teikėjo patvirtintos taisyklės dėl asmens duomenų tvarkymo, su kuriomis Pacientas ar jo atstovas gali susipažinti Paslaugų teikėjo tinklalapyje www.seimosgerovescentras.lt ir Paslaugų teikimo vietoje.
   4. Asmens duomenų tvarkymo taisyklės - reglamentuoja asmens duomenų tvarkymą Paslaugų teikėjo įmonėje.
   5. Vidaus tvarkos taisyklės – Paslaugų teikėjo patvirtintos vidaus tvarkos taisyklės. Su vidaus tvarkos taisyklėmis Pacientas ar jo atstovas gali susipažinti Paslaugų teikėjo tinklalapyje www.seimosgerovescentras.lt arba Paslaugų teikimo vietoje.
   6. Kainynas – Paslaugų teikėjo teikiamų Paslaugų įkainiai, kurie taikomi šioje Sutartyje nustatytais atvejais ir tvarka. Su kainynu Pacientas ar jo atstovas gali susipažinti Paslaugų teikėjo tinklalapyje www.seimosgerovescentras.lt arba Paslaugų teikimo vietoje.
   7. Abonementas - tai paciento įgyta teisė nustatytą laikotarpį (4 kartų abonementas lankant 1 kartą/sav. galioja 5 savaites nuo įsigijimo datos; 8 kartų abonementas lankant 2 kartus/sav. galioja 6 savaites nuo įsigijimo dienos) naudotis Paslaugų teikėjo Paslaugomis.
   8. Vienkartinis apsilankymas - tai galimybė Pacientui pasinaudoti Paslaugų teikėjo Paslaugomis vieną kartą.
2. SUTARTIES DALYKAS
   1. Šia sutartimi Paslaugų teikėjas įsipareigoja suteikti Pacientui sveikatos priežiūros paslaugas bei kitas susijusias paslaugas (toliau - „Paslaugos“), o Pacientas įsipareigoja sumokėti už suteiktas Paslaugas šia Sutartimi numatytą atlygį.
   2. Paslaugos pacientui įskaitant konsultacijas, paciento sveikatos būklės įvertinimą, ir kitas procedūras, kurios reikalingos Pacientui.
3. PASLAUGŲ TEIKĖJO TEISĖS IR PAREIGOS
   1. Paslaugų teikėjas privalo informuoti Pacientą jam suprantama forma apie jo sveikatos būklę, paaiškinti specialius terminus bei kitas aplinkybes, kurios gali turėti įtakos Paciento apsisprendimui sutikti ar atsisakyti siūlomų Paslaugų, taip pat apie pasekmes, jeigu siūlomų Paslaugų atsisakytų, išskyrus atvejus, kai Pacientas raštu atsisako gauti šią informaciją ar Paslaugų teikėjas jos neprivalo teikti vadovaujantis taikytinais teisės aktais. Tuo atveju jeigu Pacientas atsisako pasirašyti sutikimą Paslaugų teikimui, Paslaugų teikimas yra sustabdomas ir laikoma, kad Pacientas atsisakė Paslaugų.
   2. Paslaugų teikėjas teikdamas Paslaugas privalo laikytis aukščiausių profesinių tokių paslaugų teikimo standartų, pagal Lietuvos Respublikos medicinos normas, kitus teisės aktų reikalavimus. Jei Paciento pageidavimai prieštarauja teisės aktams, nusistovėjusioms profesinės veiklos taisyklėms, profesinės veiklos etikai, medicinos mokslo ir geros klinikinės praktikos standartams ar Sutarties sąlygoms Paslaugų teikėjas turi teisę atsisakyti vykdyti Paciento pageidavimus nurodydamas tokio atsisakymo motyvus, ir tuo atveju jeigu Pacientas neatsisako savo pageidavimų Paslaugų teikėjui,  turi teisę nutraukti Sutartį negrąžinant Pacientui sumokėto Abonemento mokesčio ar vienkartinio apsilankymo mokesčio.
   3. Paslaugų teikėjas privalo saugoti Paciento paslaptį sudarančią informaciją ir atskleisti ją kitiems asmenims tik turint raštišką Paciento sutikimą arba teisės aktų numatytais atvejais.
   4. Paslaugų teikėjas privalo suteikti Pacientui informaciją apie teikiamas paslaugas ir galimybes jomis pasinaudoti, apie jam Paslaugas teikiantį sveikatos priežiūros specialistą (vardas, pavardė, kvalifikacija, pareigos), sudaryti sąlygas Pacientui susipažinti su Vidaus tvarkos taisyklėmis, paciento teisėmis ir pareigomis.
   5. Paslaugų teikėjas pasilieka teisę keisti Paslaugų įkainius be atskiro įspėjimo, pasirinkti teikti naujas paslaugas ar neteikti paslaugų.
4. PACIENTO TEISĖS IR PAREIGOS
   1. Pacientas turi teisę įsigyti Abonementą ar vienkartinį apsilankymą norimoms Paslaugoms gauti.
   2. Pacientas įsipareigoja laikytis Paslaugų teikėjo rekomendacijų ir nurodymų, įskaitant, bet neapsiribojant, rekomendacijomis po suteiktų Paslaugų, suteikti Paslaugos teikėjui informaciją apie savo sveikatos būklę, buvusias ir esamas ligas ir kitokias aplinkybes, jei tai gali turėti įtakos teikiamų Paslaugų eigai ar pasekmėms.
   3. Paslaugų teikimo vietoje Pacientas įsipareigoja laikytis Vidaus tvarkos taisyklių.
   4. Pacientai, užsiregistravę Paslaugoms, privalo atvykti laiku ir nevėluoti.
   5. Pacientas Paslaugų teikimo metu įsipareigoja griežtai laikytis LR žmonių užkrečiamųjų ligų profilaktikos ir kontrolės įstatyme, jį lydinčiuose poįstatyminiuose ir kituose susijusiuose taikytinuose teisės aktuose pacientams nustatytų pareigų.
   6. Naudotis kitomis Paciento teisėmis ir laikytis pareigų, kurios yra numatytos kituose teisės aktuose.
5. ABONEMENTO NAUDOJIMO TVARKA
   1. Abonementas yra aktyvuojamas automatiškai bei pradedamas skaičiuoti jo galiojimo terminas nuo įsigijimo dienos.
   2. Pacientui susistabdžius dėl svarbių priežasčių numatytų 6.3. punkte, Abonemento galiojimo laikotarpis pratęsiamas proporcingai sustabdytam laikui.
   3. Abonementas yra vardinis. Perleisti jį kitam asmeniui be išankstinio Paslaugos teikėjo leidimo draudžiama, priešingu atveju Abonementas užblokuojamas be išankstinio perspėjimo.
   4. Pacientas, norintis perleisti Abonementą kitam asmeniui, privalo Paslaugų teikėjui pateikti rašytinį prašymą (laisva forma), nurodydamas konkretaus asmens, kuriam Abonementas yra perleidžiama, vardą ir pavardę, bei sumokėti vienkartinį Abonemento perleidimo mokestį, kuris yra lygus 5 (penki) Eur.
   5. Paslaugos teikėjas pasilieka teisę atšaukti Paslaugas, jei užsiregistravusių į Paslaugas (grupinį užsiėmimą) skaičius yra mažiau nei 2 pacientai.
   6. Pacientas, užsiregistravęs į užsiėmimą, tačiau negalintis atvykti nustatytu laiku privalo susisiekti su Paslaugų tiekėju likus 24 val. iki numatyto užsiėmimo laiko, bet ne vėliau kaip likus 4 val. iki numatyto užsiėmimo pradžios.
   7. Paslaugos laikomos įvykusiomis ir Abonemento galiojimo laikas nepratęsiamas, jei:
      1. Iš anksto neinformavo administracijos apie neatvykimą;
      2. Atšaukė rezervaciją likus mažiau nei 4 val. iki Paslaugų teikimo pradžios.
6. SUTARTIES GALIOJIMAS IR NUTRAUKIMAS
   1. Sutartis įsigalioja nuo to momento, kai ją tinkamai pasirašo (patvirtina) abi Šalys (jų atstovai).
   2. Šalys turi teisę nutraukti Sutartį tik dėl svarbių priežasčių.
   3. Svarbiomis priežastimis suteikiančiomis teisę Šaliai nutraukti Sutartį kitai Šaliai nemokant netesybų yra laikomos žemiau nurodytos aplinkybės, jeigu dėl jų Paslaugos negali būti suteiktos numatytu laiku ir nėra galimybės Paslaugas suteikti pakeitus Paslaugų datą ar sveikatos priežiūros specialistą: a) Asmens sveikatos priežiūros specialisto mirtis ar liga; b) Paciento ar jo artimų giminaičių mirtis; c) Paciento liga (privaloma pateikti tai pagrindžiančius medicininius dokumentus) d) Karantinas, ekstremali situacija ar kiti Valstybės institucijų sprendimai, ribojantys teisę teikti Paslaugas ar Paciento galimybę atvykti į Paslaugų teikimo vietą; e) kitos nenugalimos jėgos aplinkybės, dėl kurių Šalys negali vykdyti savo įsipareigojimų; f) taip pat kiti šioje Sutartyje numatyti atvejai, kai Šalis įgyja teisę nutraukti šią Sutartį kitai Sutarties Šalies  nevykdant ar netinkamai vykdant savo įsipareigojimus. Esant aukščiau šiame punkte išvardintoms Svarbioms priežastims dėl kurių Paslaugos negali būti suteiktos sutartu laiku, Šalys pirmiausiai tarsis dėl Paslaugų teikimo datos pakeitimo ir tik tuo atveju jeigu Paslaugų teikimo datos pakeitimas negalimas, Šalys galės įgyvendinti šiame punkte numatytą teisę nutraukti Sutartį nemokant kitai Šaliai netesybų.
   4. Sutarčiai nutrūkus dėl svarbių priežasčių, Paslaugų teikėjas Pacientui, kuris turi Abonementą, grąžina dalį sumokėtų pinigų už tą laikotarpį, kuriuo Pacientas negalės naudotis Paslaugomis pagal įsigytą Abonementą.
   5. Sutartis gali pasibaigti arba būti nutraukta ir kitais Lietuvos Respublikoje galiojančių teisės aktų numatytais pagrindais bei tvarka.
7. RIZIKOS IR ATSAKOMYBĖ, SUSIJUSI SU COVID-19
   1. Šalys supranta, kad pasaulinis COVID-19 protrūkis, kurį Pasaulio sveikatos organizacija pripažino pandemija, yra neprognozuojamas ir gali reikšmingai įtakoti šios Sutarties vykdymą, įskaitant, bet neapsiribojant, atvejus, kai dėl kelionių draudimų (pvz. ribojimai išvykti iš savo gyvenamosios savivaldybės), taikomų Paslaugų teikimo apribojimų, medicininių priemonių ir/ar personalo trūkumo būtina pakeisti Paslaugų teikimo datą. Šalys atsisako viena kitai reikšti su tuo susijusias pretenzijas, o iškilus būtinybei, privalo bendradarbiauti ir bendru sutarimu nustatyti kitą Paslaugų teikimo datą.
   2. Siekiant sumažinti COVID-19 plitimo ir perdavimo rizikas, Paslaugų teikėjas įgyvendina visas sveikatos priežiūros įstaigoms privalomas atsakingų Lietuvos Respublikos institucijų patvirtintas infekcijų kontrolės ir valdymo priemones, o Pacientas įsipareigoja atvykstant, išvykstant ir būnant  Paslaugų teikimo vietoje, laikytis visų pacientams taikomų taisyklių ir reikalavimų, įskaitant, bet neapsiribojant, izoliavimosi taisykles susirgus ar turėjus kontaktą su patvirtintu COVID-19 ligos atveju, būtinus tyrimus, nebūtinų kontaktų vengimą, Paslaugų teikėjas personalo informavimą apie pasireiškusius COVID-19 ligos simptomus, higienos reikalavimų laikymąsi, apsaugos priemonių naudojimą ir kt. su COVID-19 susijusius reikalavimus.
   3. Pacientas taip pat patvirtina savo supratimą, kad nors Paslaugų teikėjas ir ėmėsi priemonių sumažinti su Paslaugomis susijusią COVID-19 perdavimo riziką, tačiau Paslaugų teikėjas negali visiškai eliminuoti šios rizikos ir Paslaugų teikėjas nebus už jas atsakingas, įskaitant, bet neapsiribojant, žemiau išvardintomis rizikomis ir padariniais:  1) artimą kontaktą su asmenimis ir/ar daiktais, kurie gali turėti COVID-19; 2) užsikrėtimą COVID-19 ir/ar kitų asmenų užkrėtimą; 3) su COVID-19 susijusias komplikacijas ar žalą sveikatai, kuri gali varijuoti nuo mažos žalos iki mirties; 4) su tuo susijusias Paciento išlaidas ir nuostolius.
8. BAIGIAMOSIOS NUOSTATOS
   1. Kiekviena Šalis įsipareigoja atlyginti kitai Šaliai tiesioginius nuostolius ir išlaidas dėl šioje Sutartyje prisiimtų įsipareigojimų nevykdymo ar netinkamo jų vykdymo, kiek tai neprieštarauja Lietuvos Respublikoje galiojantiems teisės aktams.
   2. Paslaugų teikėjas atsako už jo darbuotojų veiksmais (neveikimu) Pacientui padarytą žalą Lietuvos Respublikos įstatymų ir kitų teisės aktų nustatyta tvarka.
   3. Ši Sutartis sudaroma, aiškinama ir vykdoma pagal Lietuvos Respublikos įstatymus ir kitus teisės aktus.
   4. Šalių ginčai, susiję su šios Sutarties pasirašymu, sudarymu ar vykdymu, sprendžiami derybomis. Nepavykus ginčo išspręsti derybomis, ginčas sprendžiamas Lietuvos Respublikos įstatymų nustatyta tvarka ir/ar Paslaugų teikėjo buveinės vietos teismuose.
   5. Sutartis pasirašyta 2 (dviem) vienodais egzemplioriais lietuvių kalba, turinčiais vienodą juridinę galią, po vieną kiekvienai Sutarties Šaliai.
   6. Pasirašydamas Sutartį Šalys patvirtina, kad jų kontaktiniai duomenys (elektroninis paštas, telefono numeris, adresas ir kiti rekvizitai) yra teisingi, o jiems pasikeitus, Šalys įsipareigoja nedelsiant viena kitą apie minėtų duomenų ar jų dalies pasikeitimą informuoti.
   7. Pasirašydamas šią Sutartį Pacientas taip pat patvirtina, kad:
      1. Įdėmiai perskaitė visas Sutarties sąlygas, į visus klausimus gavo atsakymus. Su visa pateikta informacija susipažino ir suprato;
      2. Susipažino ir suprato Paslaugų teikėjo Vidaus tvarkos taisykles;
      3. Susipažino ir suprato Paslaugų teikėjo paslaugų kainoraštį, galiojusį Sutarties pasirašymo dieną;
      4. Susipažino ir suprato Paslaugų teikėjo privatumo politiką;
      5. Susipažino ir suprato Paslaugų teikėjo asmens duomenų tvarkymo taisykles.

Paslaugų teikėjo atstovas ....…............................................................. Data …................................

(vardas, pavardė, parašas)

Pacientas (jo atstovas): ....….............................................................. Data …................................

(vardas, pavardė, parašas)